CELEX: 32019D0544
Language: fi
Date: 2019-04-03 00:00:00
Title: Komission täytäntöönpanopäätös (EU) 2019/544, annettu 3 päivänä huhtikuuta 2019, Ison-Britannian ja Pohjois-Irlannin yhdistyneessä kuningaskunnassa oleviin keskusvastapuoliin sovellettavan sääntelykehyksen vastaavuuden vahvistamisesta määräajaksi Euroopan parlamentin ja neuvoston asetuksen (EU) N:o 648/2012 mukaisesti annetun komission täytäntöönpanopäätöksen (EU) 2018/2031 muuttamisesta (ETA:n kannalta merkityksellinen teksti.)

4.4.2019   
               
               
                  FI
               
               
                  Euroopan unionin virallinen lehti
               
               
                  L 95/9
               
            
         KOMISSION TÄYTÄNTÖÖNPANOPÄÄTÖS (EU) 2019/544,
         annettu 3 päivänä huhtikuuta 2019,
         Ison-Britannian ja Pohjois-Irlannin yhdistyneessä kuningaskunnassa oleviin keskusvastapuoliin sovellettavan sääntelykehyksen vastaavuuden vahvistamisesta määräajaksi Euroopan parlamentin ja neuvoston asetuksen (EU) N:o 648/2012 mukaisesti annetun komission täytäntöönpanopäätöksen (EU) 2018/2031 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon OTC-johdannaisista, keskusvastapuolista ja kauppatietorekistereistä 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (1) ja erityisesti sen 25 artiklan 6 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksen (EU) 2018/2031 (2) 2 artiklan nojalla kyseistä päätöstä olisi sovellettava sitä päivää seuraavasta päivästä, jona perussopimuksia lakataan soveltamasta Ison-Britannian ja Pohjois-Irlannin yhdistyneeseen kuningaskuntaan ja Ison-Britannian ja Pohjois-Irlannin yhdistyneessä kuningaskunnassa, jäljempänä ’Yhdistynyt kuningaskunta’, Euroopan unionista tehdyn sopimuksen 50 artiklan 3 kohdan mukaisesti, paitsi jos erosopimus on tullut voimaan kyseiseen päivään mennessä tai jos Euroopan unionista tehdyn sopimuksen 50 artiklan 3 kohdassa tarkoitettua kahden vuoden määräaikaa on pidennetty.
                  
               
                     (2)
                  
                  
                     Eurooppa-neuvosto hyväksyi 22 päivänä maaliskuuta 2019 yhteisymmärryksessä Yhdistyneen kuningaskunnan kanssa päätöksen (EU) 2019/476 (3) Euroopan unionista tehdyn sopimuksen 50 artiklan 3 kohdan mukaisen määräajan pidentämisestä. Näin ollen täytäntöönpanopäätöksen (EU) 2018/2031 soveltamisen toinen edellytys eli se, että Euroopan unionista tehdyn sopimuksen 50 artiklan 3 kohdassa tarkoitettua kahden vuoden määräaikaa ei ole pidennetty, ei täyty.
                  
               
                     (3)
                  
                  
                     Täytäntöönpanopäätöksen (EU) 2018/2031 taustalla olevat syyt säilyvät kuitenkin ennallaan Euroopan unionista tehdyn sopimuksen 50 artiklan 3 kohdassa tarkoitetun määräajan pidentämisestä riippumatta. Jos Yhdistyneen kuningaskunnan eroaminen toteutuu pidennetyn määräajan jälkeen ilman sopimusta, riskejä saattaa edelleen aiheutua erityisesti unionin ja sen jäsenvaltioiden rahoitusvakaudelle. Sen vuoksi täytäntöönpanopäätöstä (EU) 2018/2031 olisi sovellettava, jos Yhdistynyt kuningaskunta eroaa unionista ilman sopimusta.
                  
               
                     (4)
                  
                  
                     Täytäntöönpanopäätöstä (EU) 2018/2031 olisi sen vuoksi muutettava.
                  
               
                     (5)
                  
                  
                     Tämän päätöksen olisi tultava voimaan kiireellisesti, jotta voidaan varmistaa sen soveltaminen siinä tapauksessa, että Yhdistynyt kuningaskunta eroaa unionista ilman erosopimusta sen jälkeen, kun Euroopan unionista tehdyn sopimuksen 50 artiklan 3 kohdassa tarkoitettu määräaika, jota Eurooppa-neuvosto on pidentänyt 22 päivänä maaliskuuta 2019, on päättynyt.
                  
               
                     (6)
                  
                  
                     Tässä päätöksessä säädetyt toimenpiteet ovat Euroopan arvopaperikomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen (EU) 2018/2031 2 artiklan kolmas kohta seuraavasti:
            
               ”Tätä päätöstä ei kuitenkaan sovelleta siinä tapauksessa, että erosopimus, joka on tehty Ison-Britannian ja Pohjois-Irlannin yhdistyneen kuningaskunnan kanssa Euroopan unionista tehdyn sopimuksen 50 artiklan 2 kohdan mukaisesti, on tullut voimaan tämän artiklan toisessa kohdassa tarkoitettuun päivään mennessä.”
            
         
         
            2 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 3 päivänä huhtikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 201, 27.7.2012, s. 1.
         
            (2)  Komission täytäntöönpanopäätös (EU) 2018/2031, annettu 19 päivänä joulukuuta 2018, Ison-Britannian ja Pohjois-Irlannin yhdistyneessä kuningaskunnassa oleviin keskusvastapuoliin sovellettavan sääntelykehyksen vastaavuuden vahvistamisesta määräajaksi Euroopan parlamentin ja neuvoston asetuksen (EU) N:o 648/2012 mukaisesti (EUVL L 325, 20.12.2018, s. 50).
         
            (3)  Eurooppa-neuvoston päätös (EU) 2019/476, tehty yhteisymmärryksessä Yhdistyneen kuningaskunnan kanssa, annettu 22 päivänä maaliskuuta 2019, SEU 50 artiklan 3 kohdan mukaisen määräajan pidentämisestä (EUVL L 80 I, 22.3.2019, s. 1).